Book or Screen - Astrodienst Guest user u1359797447
26-May-2017, 01:21 UT/GMT Wrakstukke van vermiste vliegtuig moontlik gevind | Maroela Media
ŉ Australiese soekvliegtuig het twee voorwerpe in die suidelike deel van die Indiese Oseaan opgemerk wat moontlik deel kan wees van die vermiste vliegtuig van Malaysia Airlines.
NBC News berig dat Tony Abbott, Australiese premier, aan die parlement gesê het dat hy in gesprek is met sy Maleisiese eweknie oor die voorwerpe wat aan die kus van Perth opgemerk is. Abbott sê daar moet eers verdere ondersoek ingestel word voor daar vasgestel kan word of die voorwerpe van die vermiste vlug MH370 is. “Die Australiese Maritieme-veiligheidsowerheid het inligting ontvang wat gebaseer is op satelietbeelde van voorwerpe wat moontlik met die soektog verband hou,” Abbott gesê.
Die soektog na vlug MH370 gaan intussen onverpoosd voort. Die vliegtuig het voorverlede week spoorloos verdwyn tussen Kuala Lumpur en Beijing. Meer as 40 vliegtuie en skepe van minstens 20 lande is op soek na die vliegtuig. Die vliegtuig, met 239 mense aan boord, het minder as ŉ uur nadat dit opgestyg het, verdwyn sonder dat ŉ noodsein uitgestuur is.